Document ID: 31992R2164

KOMISSION ASETUS (ETY) N:o 2164/92,
annettu 30 päivänä heinäkuuta 1992,
Kanariansaarten maitotuotteiden erityisen hankintajärjestelmän soveltamista koskevista yksityiskohtaisista säännöistä ja arvioidun hankintataseen vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(1) ja erityisesti sen 3 artiklan 4 kohdan,
sekä katsoo, että
komission asetuksessa (ETY) N:o 1695/92(2) vahvistetaan Kanariansaarten tiettyjen maataloustuotteiden erityisen hankintajärjestelmän soveltamista koskevat yhteiset yksityiskohtaiset säännöt,
maitotuotealan erityistarpeiden huomioon ottamiseksi olisi säädettävä asetuksen (ETY) N:o 1695/92 säännöksiä täydentävistä tai niistä poikkeavista yksityiskohtaisista säännöistä,
asetuksen (ETY) N:o 1601/922 artiklan säännösten soveltamiseksi olisi vahvistettava Kanariansaarten maitotuotteiden vuosittainen arvioitu hankintatase,
tarpeiden tyydyttämisen takaamiseksi määrien, hinnan ja laadun osalta Kanariansaarten hankinta tapahtuu toimittamalla sinne kolmansista maista peräisin olevia tuotteita maksuja tai tulleja kantamatta ja toimittamalla yhteisön tuotteita sellaisin edellytyksin, jotka vastaavat tuontitulleista vapauttamisesta saatavia etuja; yhteisön tuotteiden on saatava tätä varten tukea; kyseinen tuki on vahvistettava ottaen huomioon erityisesti maailmanmarkkinoiden hankintakustannukset, saarten maantieteellisestä asemasta johtuvat edellytykset ja kyseisten tuotteiden kolmansiin maihin suuntautuvassa viennissä käytettävät hinnat,
olisi säädettävä siitä, että kyseisen jäsenvaltio nimeää toimivaltaisen viranomaisen kyseisen hankintajärjestelmän hallintoa varten,
olisi säädettävä todistushakemusten jättämisen aikataulusta ja vahvistettava kyseisten hakemusten hyväksymisen edellytykset erityisesti vakuuden antamisen osalta; lisäksi olisi vahvistettava tuontitodistus ja tukitodistusten voimassaoloajat ottaen huomioon hankinnan ja moitteettoman hallinnon tarpeet ja säädettävä tukitodistusten pidemmästä voimassaoloajasta Kanariansaarten erityistilanteen vuoksi,
hankintajärjestelmän hallinnon toimimiseksi moitteettomasti olisi vahvistettava vakuuden vapauttamisen edellytykset,
neuvoston asetuksessa (ETY) N:o 3035/80(3), sellaisena kuin se on viimeksi muutettuna asetuksella (ETY) N:o 3381/90(4), vahvistetaan perustamissopimuksen liitteeseen II kuulumattomina tavaroina vietävien tiettyjen maataloustuotteiden vientitukien myöntämistä koskevat yleiset säännöt; kyseisiä sääntöjä olisi sovellettava määritettäessä CN-koodeihin 1901 90 90 ja 2106 90 91 kuuluvien tavaroiden tuen määrää,
asetuksen (ETY) N:o 1601/92 mukaisesti hankintajärjestelmää sovelletaan 1 päivästä heinäkuuta 1992; olisi säädettävä sen soveltamista koskevien yksityiskohtaisten sääntöjen soveltamisesta samasta päivästä alkaen, ja
maidon ja maitotuotteiden hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
1 Asetuksen (ETY) N:o 1601/922 artiklan mukaisesti Kanariansaarten arvioidun hankintataseen määrät, jotka saavat yhteisön tukea tai jotka vapautetaan kolmansista maista peräisin olevalta tuonnilta kannettavista maksuista vahvistetaan liitteessä I.
2 Asetuksen (ETY) N:o 1601/922 artiklan mukaisesti tukien määrä vahvistetaan liitteessä II.
2 artikla
Maitojauheen ja voin tuen vahvistettua määrää sovelletaan myös CN-koodeihin 1901 90 90 ja 2106 90 91 kuuluviin tavaroihin soveltamalla niihin soveltuvin osin asetuksessa (ETY) N:o 3035/80 kyseisiin tavaroihin liittyvän tuen vahvistettuja laskusääntöjä.
3 artikla
Espanjan on nimettävä toimivaltainen viranomainen:
a) asetuksen (ETY) N:o 1695/92 2 artiklassa säädetyn tuontitodistuksen myöntämistä varten;
b) mainitun asetuksen 4 artiklassa säädetyn tukitodistuksen myöntämistä varten;
c) kyseisten toimijoiden tuen maksamista sekä vakuuksien hallintoa varten.
4 artikla
1 Todistushakemukset esitetään toimivaltaiselle viranomaiselle kunkin kuukauden viiden ensimmäisen työpäivän kuluessa. Todistushakemus hyväksytään ainoastaan, jos:
a) se ei koske tuotekohtaisesti ja kyseisenä aikana käytettävissä olevaa enimmäismäärää suurempaa määrää;
b) ennen todistushakemusten esittämiselle asetetun määräajan päättymistä on esitetty todiste siitä, että asianomainen hakija on antanut vakuuden. Vakuus on:
- CN-koodeihin 0401, 1901 90 90 ja 2106 90 91 kuuluvien tuotteiden osalta 5 ecua 100 kilogrammalta,
- CN-koodiin 0402 kuuluvien tuotteiden osalta 10 ecua 100 kilogrammalta;
- CN-koodeihin 0405 ja 0406 kuuluvien tuotteiden osalta 15 ecua 100 kilogrammalta.
2 Todistukset myönnetään kunkin kuukauden kymmenentenä työpäivänä.
5 artikla
1 Tuontitodistusten voimassaoloaika päättyy niiden myöntämiskuukautta seuraavan kuukauden viimeisenä päivänä.
2 Tukitodistusten voimassaoloaika päättyy niiden myöntämiskuukautta seuraavan toisen kuukauden viimeisenä päivänä.
6 artikla
Vakuus vapautetaan, jos:
a) toimivaltainen viranomainen ei ole hyväksynyt hakemusta; tällöin vakuus vapautetaan niiden määrien osalta, joista hakemusta ei ole hyväksytty;
b) toimija on perunut hakemuksensa asetuksen (ETY) N:o 1695/92 4 artiklan 2 kohdan säännösten mukaisesti;
c) esitetään todiste siitä, että todistusta on käytetty asetuksen (ETY) N:o 1695/92 ja tämän asetuksen säännösten mukaisesti; tällöin vakuus vapautetaan todistukseen merkittyjen määrien osalta, sanotun kuitenkaan rajoittamatta asetuksen (ETY) N:o 3719/88 säännösten soveltamista.
7 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä heinäkuuta 1992.

Labels: 3
17
18